google/wiki40b huggingface dataset:
Geograafilised koordinaadid

Paralleelid ja meridiaanid

Ekvaator on Maa pöörlemisteljega ristuv Maad poolitava tasapinna lõikumisel ellipsoidiga tekkinud joon. Ta jagab Maakera kaheks võrdseks osaks: lõunapoolkeraks ja põhjapoolkeraks. Ekvaatoriga paralleelsed ringjooned on paralleelid ehk laiusjooned ja poolusi läbivad ringjooned on meridiaanid ehk pikkusjooned.
Paralleeliks on ekvatoriaaltasandiga paralleelne, ellipsoidiga lõikuv joon. Paralleelid on väikeringid, välja arvatud ekvaator, mis on suurring ehk ortodroom. Ekvaatori pikkus on üle 40 000 km. Maa ellipsoidaalse kuju tõttu on paralleelide pikkus erinev.
Meridiaan on antud punkti ja Maa pöörlemistelge läbiva tasandi ning ellipsoidi lõikejoon. Meridiaani, mis läbib Greenwichi observatooriumi, nimetatakse algmeridiaaniks või nullmeridiaaniks (pikkus=0°). Erinevalt paralleelidest on kõik meridiaanid suurringjooned ega ole omavahel paralleelsed, nad lõikuvad põhja- ja lõunapoolusel.

Kraad, minut, sekund

Kraad on mittesüsteemne tasanurga mõõtühik, selle tähis on °,  radiaani. Täisring on 360°.
Kraad geograafilise koordinaadina on kesknurk ekvaatorist põhja või lõuna suunas (laiuskraad) või kesknurk nullmeridiaanist ida või lääne suunas (pikkuskraad).
Kraad jaotatakse 60 minutiks, tähis ', ja minut omakorda 60 sekundiks, tähis ".

Astronoomilised ja geodeetilised koordinaadid

Täpsemas käsitluses jaotatakse geograafilised koordinaadid astronoomilisteks ja geodeetilisteks koordinaatideks.
Astronoomilised koordinaadid määratakse astronoomiliste vaatlustega loodjoone suhtes geoidi pinnal (tähistus: φ –laius ; λ – pikkus).
Geodeetilised koordinaadid määratakse geodeetiliste mõõtmistega referentsellipsoidi normaali suhtes ja taandatakse referentsellipsoidi parameetritest lähtudes selle pinnale (tähistus: B – laius; L – pikkus).
Astronoomilised ja geodeetilised koordinaadid ei ühti nn loodjoone kõrvalekalde tõttu (so nurk referentsellipsoidi normaali ja loodjoone vahel sõltuvalt maastikust, ulatudes tasasel maa-alal 2–5 sekundit, mägedes kuni 60 sekundit).
Punktobjektidel (asulad, talud) antakse tingliku keskkoha koordinaadid (asulatel võimalikult ajaloolises keskmes), joonobjektidel (jõed, tänavad) lähte- ja suudmekoordinaadid, pindalaobjektidel (suurtel soodel vms) aga nn vähima piirneva ristküliku äärmise edela- ja kirdepunkti koordinaadid.
Sugalepa mõis

Sugalepa mõis (saksa keeles Julianenberg) oli Albu mõisa karjamõis Järva-Madise kihelkonnas Järvamaal.
Seminole'i maakond (Georgia)

Ajalugu

Maakond moodustati 1920. aastal.
Silvia Rang

Elulugu

Silvia Rang oli teenistuja tütar ja Heino Rangi abikaasa, Toomas Rangi ema.
Lõpetas 1946 Tallinna 3. Keskkooli ja 1952 Tallinna Polütehnilise Instituudi; keemiakandidaat (1962, Eesti Teaduste Akadeemia), väitekiri "Об индивидуальном составе эстонского сланцевого бензина". Töötas Eesti Teaduste Akadeemia Keemia Instituudis: 1952–1962 nooremteadur, 1963–1986 vanemteadur, 1986–1992 labori juhataja.

Teadustöö

Uurimisvaldkonnad: orgaanilise ühendite füüsikalis-keemiliste omaduste ja struktuuri uurimine gaasikromatograafia, infrapunase ja massispektromeetria abil, segude analüüs. Nõukogude Eesti preemia (kollektiivis) (1972). 165 teadustrükist.
Rudolf Reinaru

Rudolf Reinaru (enne eestistamist Rudolf Reinard; 18. juuli 1911 Vaivere, Saaremaa – 15. november 1993 Lakewood) oli eesti vaimulik.

Elulugu

Lõpetas Vaivere algkooli (olles esimene selle kooli vilistlane, kes sai kõrghariduse), aastal 1931 Saaremaa Ühisgümnaasiumi. Õppis aastatel 1931–1934 Tartu Ülikooli usuteaduskonnas. Oli prooviaastal Tallinna Piiskoplikus Toomkoguduses, Jüri ja Kuressaare Laurentiuse koguduses. Ordineeriti õpetajaks 14. aprillil 1935.
Oli aastatel 1935–1939 Püha Jakobi koguduse õpetaja. Aastatel 1939–1944 töötas ta Rõuge Maarja koguduse õpetajana.
Kui Rudolf Reinaru viibis 1944 suvel puhkusel Saaremaal, toimus läbimurre rindest ja Rõuge vallutati punaste poolt. Rudolf Reinaru lahkus Saksamaa suunas, olles abivaimulikuks õpetaja Kurt Rudolf Schultzi juures Eichstädt'is (praegu Dąbie, Suur-Poola vojevoodkonnas). Hiljem teenis ta põgenikelaagrites, võttes osa Eesti Punase Risti hoolekandetööst endiste sõjaväelaste abistamisel. Ta oli õpetaja põgenikelaagris Uchtes ning teenis demobiliseeritud ja vangistatud eesti sõjaväelasi Borghorstis ja Bocholdis, kust ta koos hulga vabanenud sõjaväelastega siirdus aastal 1947 Inglismaale. Inglismaal asutas ta Põhja-Inglismaa koguduse. Aastal 1951 lahkus ta Inglismaalt Kanadasse. Kanadas teenis ta eestlasi Manitobast Ontarioni.
Ajavahemikul 1951–1957 asutas ta keskustesse eesti kogudused. Aastal 1957 kutsuti ta Lakewoodi Püha Vaimu koguduse õpetajaks (teenides 1957–1965 ühtlasi LCA Perth Amboy kogudust). Seal muretses ta kogudusele maalapi ja algatas sellele uue kiriku ehitamise. Aastal 1981 valiti Rudolf Reinaru USA Esimese praostkonna praostiks, aastal 1982 aga EELK Konsistooriumi vaimulikuks assessoriks. Aastal 1987 läks ta emerituuri, kuid jäi Bergen County koguduse hooldajaõpetajaks.

Isiklikku

Tema vend Joosep Reinaru oli arstiteaduse professor, vend Karl Reinaru oli Rannamõisa ja Randvere koguduse õpetaja, vennapoeg Leevi Reinaru on Lääne-Nigula Püha Nikolause koguduse õpetaja ja Lääne praostkonna praost.
Paco Alcácer

Valencia

Tulles läbi Valencia noortetasemete, Alcácer alustas mängimist põhimeeskonnas 2010. aastal ja temast sai põhimängija pärast tagasitulekut laenult Getafes.
Ta lõi Valencia meeskonnas La Ligas 30 väravat.

Barcelona

2016. aasta suvel siirdus Paco Alcácer 30 miljoni euro eest Valenciast Barcelonasse.
Alcácer lõi oma esimene ametliku värava Copa del Rey avavoorus Hérculesi vastu, Barcelona võitis selle mängu 7:0. 4. veebruaril lõi Alcácer La Liga mängus Bilbaoga kohtumise avavärava.
Alcácer lõi 27. mail värava Copa del Rey finaalis Alavésiga.

Dortmundi Borussia

28. augustil 2018 siirdus Alcácer laenulepingu alusel Saksamaa kõrgliiga klubisse Dortmundi Borussia. Debüüdi Borussia meeskonnas tegi ta 14. septembril, vormistades Borussia 3:1 võidu. 6. oktoobril tegi ta Augsburgi vastu kübaratriki, tuues Borussiale 4:3 võidu.

Koondisekarjäär

Paco tegi koondisedebüüdi 4. septembril 2014 mängus Prantsusmaa vastu, Hispaania kaotas võõrsil 1:0. Neli päeva hiljem lõi ta Makedoonia vastu esimese koondisevärava.
Alcácer on 15. oktoobri 2018 seisuga Hispaania jalgpallikoondises mänginud 15 mängu ja löönud 9 väravat.
Heikki Leis

Heikki Leis (sündinud 12. juulil 1973 Tartus) on eesti kunstnik.
Ta on fotograaf, joonistaja ja skulptor.
Ludmilla Toon

Ludmilla Toon (sündinud 9. juunil 1946 Tartus) on eesti muusikapedagoog ja koorijuht.
Ta on lõpetanud Heino Elleri nimelise Tartu Muusikakooli 1966. aastal koorijuhi ja muusikaõpetajana ning Tallinna Riikliku Konservatooriumi 1972. aastal samal erialal.
Ta on asutanud kirikumuusika kooli ja korraldanud Kuressaare Ooperipäevi (1999). 
1970–1979 ja 1989–1991 õpetas ta Kuressaare Muusikakoolis klaverit ja muusikaliteratuuri.
Robert Andrews Millikan

Robert Andrews Millikan (22. märts 1868 Morrison, Illinois – 19. detsember 1953 San Marino, California) oli Ameerika Ühendriikide füüsik. Tõestas aastatel 1909–1912 korraldatud eksperimentidega elementaarlaengu olemasolu.

Tunnustused

Robert Andrews Millikan valiti 1914. aastal Ameerika Filosoofiaseltsi liikmeks.
Ta pälvis 1923. aastal Nobeli füüsikaauhinna.
Conway maakond

Ajalugu

Maakond moodustati 1825. aastal.
Süstoolne vererõhk

Süstoolne vererõhk on vererõhk, mis näitab suletud vereringeelundkonnaga organismidel suure vereringe suurte arterite kõige kõrgemat rõhku vatsakestesüstoli jooksul.
Süstoolne vererõhk on füsioloogiline näitaja, mida mõõdetakse valdavalt vererõhumõõturitega ning väljendatakse elavhõbedasamba kõrgusega millimeetrites (mmHg).
Süstoolne vererõhk võib varieeruda nii liigiti kui ka indiviiditi ja sõltub vanusest, keha asendist, organismi tervislikust ja/või haiguslikust seisundist, toitumisest ning ka pärilikest ja muudest teguritest. 
Imiku (1–12-kuuse lapse) normaalne süstoolne vererõhk on 75–100 mmHg.
Kujur (tähtkuju)

Kujur (ladina Sculptor, lühend Scl) on lõunataevas asuv tähtkuju. 
Kujuri suurus on 475 ruutkraadi ja see on pindalalt 88 tähtkuju seas 36. kohal. Tähtkuju heledaim täht on Alpha Sculptoris (4,3 ᵐ).
Tähtkujus asub Kujuri galaktikarühm.
Tähtkuju autoriks on prantsuse astronoom Nicolas-Louis de Lacaille.
Ivar Murdmaa

Ivar Murdmaa (sündinud 6. augustil 1931 Tallinnas) on Venemaa ja Eesti geoloog. 
Ta lõpetas aastal 1950 Tallinna 21. Keskkooli ja aastal 1955 Moskva Geoloogiauuringute Instituudi.
Ta oli esimene eestlane, kes töötas Nõukogude Antarktika ekspeditsioonis ning teadaolevalt esimene Antarktises käinud eestlane.
Ta on Venemaa Teaduste Akadeemia okeanoloogiainstituudi teadur, maavarade ja paleookeanoloogia labori juhataja ning Venemaa loodusteaduste akadeemia korrespondentliige.
Ta on Eesti Geoloogia Seltsi asutajaliige.

Isiklikku

Tema isa oli kunstnik Oskar Martinson ja ema Elsa Pinkowska. Tema õde Mai-Ester Murdmaa on ballettmeister, vend Allan Murdmaa oli arhitekt ning teine õde Kai Murdmaa füüsik.
2015. aasta laskesuusatamise maailmameistrivõistlused

2015. aasta laskesuusatamise maailmameistrivõistlused on 47. maailmameistrivõistlused laskesuusatamises. 
Need toimusid Soomes Kontiolahtis.
Laskesuusatamise maailmameistrivõistlused
1958 •  1959 •  1961 •  1962 •  1963 •  1965 •  1966 •  1967 •  1969 •  1970 •  1971 •  1973 •  1974 •  1975 •  1976 •  1977 •  1978 •  1979 •  1981 •  1982 •  1983 •  1984 •  1985 •  1986 •  1987 •  1988 •  1989 •  1990 •  1991 •  1992 •  1993 •  1994 •  1995 •  1996 •  1997 •  1998 •  1999 •  2000 •  2001 •  2002 •  2003 •  2004 •  2005 •  2006 •  2007 •  2008 •  2009 •  2010 •  2011 •  2012 •  2013 •  2015 •  2016 •  2017 •  2019 •  2020
Anna Zalewska

Anna Elżbieta Zalewska (sündinud 6. juulil 1965 Świebodzices) on Poola poliitik, ta kuulub Õiguse ja Õigluse erakonda. Ta on 16. novembrist 2015 Poola haridusminister.
Ta sündis aastal 1965 Świebodzices Świdnica maakonnas Alam-Sileesia vojevoodkonnas. Ta lõpetas aastal 1989 Wrocławi Ülikooli poola filoloogina. Ta on töötanud kooliõpetajana ja õppealajuhatajana Świebodzices.
Ta on 16. novembrist 2015 Poola haridusminister Beata Szydło valitsuses.
Balteco

AS Balteco on Eesti erakapitalil põhinev tootmisettevõte, mis alustas tegevust 1990. aastal.
Ettevõtte põhitegevus on vannide, massaaživannide, dušikabiinide, aurusaunade ja minibasseinide tootmine ning turustamine. Balteco on Põhja-Euroopa suurim vannitootja.
Baltecol on üle-eestiline edasimüüjate võrk ning müügiesindused enamikus Euroopa riikidest. Baltecol on kvaliteedijuhtimise sertifikaat ISO 9001:2000.
AS Balteco tehas asub Harjumaal Kivitammis 40 km kaugusel Tallinnast ning seal valmib ettevõtte põhitoodang: lihtvannid, Xonyxi kivivannid, massaaživannid, dušikabiinid, massaažipaneelid, dušiseinad, aurusaunad ja minibasseinid. Administratiivhoone ja arengukeskus asuvad Tallinna lähedal Jälgimäel. Arengukeskuse põhifunktsiooniks on uute toodete disaini loomine, insener-tehniliste lahenduste väljatöötamine uute toodete loomisel ning olemasolevate toodete arendamisel.

Balteco Grupp

Balteco Grupp on äriühendus, kuhu kuulub kolm ettevõtet: Balteco AS, Balteco Mööbel ja Wellspa.
Balteco Mööbel alustas tootmistegevust 1995. aasta alguses. Balteco Mööbel toodab ja turustab MDF-plaadist vannitoamööblit ja mööblidetaile, samuti valumarmorist valamuid. Ettevõttel on nii üle-eestiline edasimüüjate võrk kui ka edasimüüjad mitmes välisriigis. Balteco Mööblis töötab sadakond inimest. Tootmisvõimsus on 420 000 värvitud ja 180 000 PVC kilega kaetud MDF-detaili ning 18 000 valumarmorist valmistatud valamut aastas.
Wellspa tehas alustas tegevust 2004. aastal ning on tuntud kui välibasseinide ja multifunktsionaalsete massaažiseadmete, Xonyx-vannide, kraanikausside tootja. 95% ettevõtte toodangust eksporditakse.
Moskva tsaaririik

Opritšnina

Tsaar (1547–1584) Ivan IV Julm surus 1565. aastal moodustatud opritšnina abil karmilt maha bojaaride ja osastisvürstide vastuseisu keskvõimule. Ivan IV ajal liideti Moskva suurvürstiriigiga viimane iseseisev Venemaa vürstiriik Rjazani vürstkond.

Ivan V ja Peeter I kaksikvõim

1682. aastal suri tsaar Fjodor III ning võimuvõitlus riigivalitsemise üle toimus tsaar Aleksei esimese abikaasa sugulaste Miloslavskite pooldajate ning tema ema sugulaste Narõškinite pooldajate vahel. Pärast tsaar Fjodori matuseid kuulutas Bojaaride Duuma Peeter I tsaariks, minnes mööda tema vanemast poolvennast Ivanist. Ent peagi algasid streletside rahutused hovanštšina), mille provotseerisid Miloslavskid Peetri vanema poolõe Sofja Aleksejevna juhtimisel. Tsaarideks kuulutati mõlemad vennad – Peeter ja Ivan, kusjuures Ivan kuulutati "vanemaks" tsaariks. Regendiks sai aga Sofja Aleksejevna, kes oli faktiliselt täie võimuga valitseja ning kõrvaldas Peetri ema Natalja Kirillovna täielikult riigi juhtimise juurest.

1686. aasta Igavese rahu leping

Osmanite riigi sekkumise järel Ukraina aladel, sõlmisid Moskva tsaaririik ja Rzeczpospolita 1686. aastal Igavese rahu lepingu, milles kinnitasid Andrussovo rahulepingu (1667) punkte. Rahuleping kinnitas tsaaririigi valdusi Vasakkalda-Ukrainas ja Kiievi linnale, Rzeczpospolitale maksti 146 000 rubla kompensatsiooniks kaotatud Vasakkalda-Ukraina eest. Rzeczpospolita loovutas Moskva tsaaririigile Zaporižžja Sitši, Siveeria ning linnad Tšernigivi, Starodubi, Smolenski neid ümbritsevate maadega. Rzeczpospolita säilitas kontrolli Paremkalda-Ukraina üle. 1686. aastal allutati ka Kiievi patriarhaat, Vene Õigeusu Kiriku Moskva ja kogu Venemaa patriarhile.
Kui Peeter sai 17-aastaseks, abiellus ta ema pealekäimisel Jevdokija Fjodorovna Lopuhhinaga, sai abiellumisega täisealiseks ning pretendeeris ainuvõimule riigis. Aastal 1689 hakkas Sofja Aleksejevna ette valmistama uut streletside ülestõusu, et kõrvaldada Peeter võimult ja kindlustada oma positsiooni ainuvalitsejana. Ent Peetril ja tema pooldajatel õnnestus Sofja Aleksejevna regendistaatusest ilma jätta. Ta vangistati Novo-Devitši kloostrisse. Ivan V, kes oli sünnist saadik haige ja peaaegu pime, jäi nominaalselt Peetri kaasvalitsejaks kuni oma surmani 1696.
Anartria

Anartria on kõnepuue, mille korral kõnelihaste halvatuse tõttu puudub artikuleeritud kõne. See on düsartria raskeim vorm. Esineb lihaste innervatsioonihäireid eriti (pseudo-) bulbaarse halvatuse korral.
Mitmehäälsus

Mitmehäälsus euroopa muusikas

Keskaegset mitmehäälse musitseerimise praktikat kirjeldatakse juba 7. sajandi tekstides. 
Esimesed teadaolevad mitmehäälse muusika üleskirjutused pärinevad siiski alles 9. sajandist. 
Mitmehäälsuse arengut mõjutas ka neumanoodikirja kasutuselevõtt 9. sajandi alguses.
Millal võeti vaimulikus muusikas kasutusele polüfooniline mitmehäälsus, pole täpselt teada. Vihjeid sellele esineb juba 7. sajandist pärit ürikutes, kuid esimesed teadaolevad noodinäited on säilinud 9. sajandist. On tõenäoline, et Euroopas esitati polüfoonilist muusikat palju varem, kui seda mainivad varaseimad säilinud kirjalikud allikad. Oletatakse, et tõuke mitmehäälsuseks andis nii oreli levik kui ka briti saarte mitmehäälne rahvamuusika. 
Kõige lihtsamat polüfoonia vormi, pideva põhitooni ehk burdoonhääle peale lauldud meloodiat, esineb enamikus Euroopa rahvamuusikatraditsioonides ja ka paljudes Aasia kultuurides, mis viitab sellele, et see võib pärineda juba ammustest aegadest. 
Esimesed kahehäälsed vaimulikud laulud olid organum'id. Organumis oli Gregoriuse koraalile lisatud alumine hääl kvindi või kvardi kaugusel. Lihtsam organum oli paralleelorganum, kus alumine hääl liikus ülemisega paralleelsetes intervallides. Ajuti võisid hääled ka ühtida või liikuda oktavites. Mõlemat häält võidi ka dubleerida oktav madalamalt või kõrgemalt. Esimest korda kirjeldati sellist laulu 9. sajandist pärit teoses "Musica enchiriadis". Seal kirjeldatu ja organum'iks nimetatu ei olnud kompositsioonitehnika, vaid esituse ajal toimuv spontaanne laulu kaunistamise viis.
Guido Arezzost kirjeldas oma teoses "Micrologus de disciplina artis musicae" (kirjutatud umbes aastal 1025) juba keerulisemat polüfooniat, mis võimaldas teisele häälele improviseerimiseks mitmesuguseid valikuvõimalusi. Organumi hääled võidi ka varem valmis kirjutada. Esimesed leitud noodikäsikirjad, mis sisaldavad noodistatud organume, on pärit 11. sajandi algusest. Umbes 12. sajandil vahetasid hääled oma kohad, nii et Gregoriuse koraalist sai alumine hääl (cantus firmus). Nüüd võis häältevaheline intervall ka vahelduda, kuid kasutati siiski ainult "puhtaid intervalle": kvarti, kvinti ja oktavit. Sageli ei liikunud hääled ka enam ühes rütmis: ülemine hääl oli keerukam ning liikuvam. Gregoriuse koraali aga hakati laulma aeglasemalt, iga nooti pikaks venitades. Sellist organumit nimetati vabaks organumiks. Nii oli polüfoonia arenenud lihtsast esituse rikastamisest kompositsioonitehnikaks.
Lihula maastikukaitseala

Lihula maastikukaitseala on kaitseala Pärnumaa maakonnas Lääneranna vallas Seira, Hälvati, Parivere, Sookatse, Oidrema, Tarva, Karinõmme ja Tõitse külas. Kaitseala läbivad või sellel asuvad järgmised veekogud: Rootsi oja, Soku kraav, Penijõgi, Riisa oja, Riisa kraav. Kaitseala on arvatud ka Natura-alade Tuhu-Kesu linnuala ja Lihula loodusala koosseisu. Kaitseala pindala on 6619,5 ha, geograafilised koordinaadid on 58° 39′ 33″ N, 23° 56′ 54″ E.
Lihula maastikukaitseala võeti kaitse alla Lihula soostiku ja sealsete kaitsealuste liikide elupaikade kaitseks aastal 1998. Alal on oluline roll lindude rändepeatuspaigana ja pesitsusalana (kaljukotkas on Lihula rabas pesitsenud juba üle 100 aasta). Kaitsealustest taimeliikidest kasvab Lihula rabas massiliselt porssa.
Ansgar

Ansgar, ka Anskar või Oscar (8. september 801 – 3. veebruar 865 Bremen) oli Hamburgi-Bremeni peapiiskop.
Paavst Eugenius II lähetas 826. aastal Ansgari misjoneerima Taani hõime. Ta tegi misjonitööd Vestfaalis ja Taanis. Asutas esimese ristiusu kiriku ja koguduse Rootsis.
Ansgar nimetati aastal 831 Hamburgi peapiiskopiks. Nicolaus I kinnitas 31. mail 864 Ansgari Bremeni peapiiskopiks ja ühendas Bremeni ja Hamburgi peapiiskopkonnad. Ta määras Ansgari ja tema järeltulijad Bremeni peapiiskopi kohal paavstlikeks legaatideks taanlaste, rootslaste ja slaavlaste misjoni läbiviimisel.
Ta on tuntud kui Põhjamaade apostel ja Taani ning Rootsi kaitsepühak.
Eetiline investeering

Eetiline investeering (ka sotsiaalselt vastutustundlik investeering) on investeering, mis ei ole vastuolus keskkonna või inimarengu eetiliste põhimõtetega.  
Eetiline investeering on näiteks kapitali investeerimine ettevõtetesse, kes seeläbi vähendavad oma tegevuse keskkonnamõju ning ühtlasi ei riku ka inimõigusi (näiteks lapstööjõukasutamine).
Inari vald

Külad

Ivalo, Inari, Törmänen, Akujärvi, Keväjärvi, Koppelo, Sevettijärvi-Näätämö, Saariselkä, Nellimö, Angeli, Kaamanen, Kuttura, Lisma, Partakko, Riutula ja Väylä.
Inari valla suurim küla on 3998 elanikuga  Ivalo (põhjasaami Avvil, koltasaami Âʹvvel, inarisaami Avveel). Teisel kohal on Inari kirikuküla (1128 elanikku).
Terviseamet

Terviseamet on Sotsiaalministeeriumi haldusalas tegutsev Eesti riigiamet. Ameti tegevusvaldkonnad on tervishoid, nakkushaiguste seire ja epideemiatõrje, keskkonnatervis, kemikaaliohutus ja meditsiiniseadmete ohutus.

Asutuse ajalugu

Terviseamet moodustati 2010 aastal Tervisekaitseinspektsiooni, Tervishoiuameti ja Kemikaalide teabekeskuse ühendamisel. Ravimiametist toodi lisaks meditsiiniseadmete osakond üle. 2017. aastal kinnitati Merike Jürilo Terviseameti peadirektori positsiooni pärast Tiiu Aro enneaegset lahkumist peadirektori kohalt.

Terviseameti tegevused

Alates 2012. aastast on Terviseamet oma tegevuste kohta kokkuvõtteid avaldanud.

Organisatsioon ja asukohad

Terviseametil on Tallinnas peamaja ning üle Eesti kokku neli piirkondlikku talitust, mille alla kuuluvad ka maakondlikud esindused. Ameti koosseisus on Kesklabor Tallinnas, Tartu labor ja Kohtla-Järve labor. Koosseisu kuuluvad ka esindused Raplas, Paides, Tartus, Põltsamaal, Räpinas, Valgas, Viljandis, Võrus, Pärnus, Kuressaares, Kärdlas, Haapsalus, Kohtla-Järves, Rakveres ja Narvas.
Imavere valla vapp

Imavere valla vapp on Järva maakonna endise Eesti haldusüksuse Imavere valla vapp.
Vapp on kinnitatud 11. oktoobril 1996.

Vapi kirjeldus

Rohelisel kilbil kuldne tüvimik ja sellest tõusev vai, millel saateks paremal pool ristikuleht ja vasakul okaspuutaim, kõik kuldsed.

Põhjendus

Roheline värv sümboliseerib metsa ja rohumaid, kollane värv sümboliseerib põlluharimist ja viljakasvatust. Kuuse oks sümboliseerib metsandust, ristik sümboliseerib põllumajandust.
Rusikavõitlejate mäss

Rusikavõitlejate mäss ehk Bokserite ülestõus ehk Yihetuani ülestõus (ka Ihetuani ülestõus; hiina 義和團運動 Yìhétuán Yùndòng) oli rahvaülestõus Hiinas  1899–1901.
Ülestõus sai nime ülestõusnute embleemil olnud rusika järgi. 
Bokserite arvates tulenesid Hiina probleemid võõraste liiga suurest võimust Hiina üle.
Nende maalt välja ajamiseks asusid nad hävitama kõike, mis oli seotud lääne tsivilisatsiooniga, kohkumata tagasi välismaalaste ning ristitud hiinlaste tapmise ees. Bokseritega ühines osa Hiina armeest: nad hõivasid Pekingi, kus 1900. aasta suvel piirati sisse välismaalaste kvartal, mis suutis end aga rünnakute eest kaitsta.
24. augustil 1900 autasustati "bokserite ülestõusu ajal Pekingi diplomaatilise kvartali kaitsmisel ilmutatud vapruse eest" Tallinnas sündinud Ferdinand von Rahdenit (1863–1919) Georgi ordeni 4. järguga.
Adolfo Suárez

Adolfo Suárez (25. september 1932 Cebrero – 23. märts 2014 Madrid) oli Hispaania poliitik.
Ta oli 4. juulist 1976 kuni 25. veebruarini 1981 Hispaania peaminister. Ta oli esimene demokraatlikult valitud Hispaania peaminister pärast kindral Francisco Franco diktatuuri.
2011. aasta Sendai maavärin

Maavärin

See oli viimase 140 aasta tugevaim Jaapanis registreeritud maavärin. Värina epitsenter oli 130 kilomeetrit Sendaist ida pool ja 373 km kaugusel Jaapani pealinnast Tōkyōst. Maavärina hüpotsenter asus  29 km sügavusel. Toimunud on vähemalt 160 järeltõuget, millest 60 olid magnituudiga üle 6. Osad olid riigi teistes osades. Maavärina tõttu tekkis umbes 30 meetri kõrgune tsunami. Kadunuid on kinnitatud andmetel 784, hukkunuid rohkem kui 1627, 14. märtsil leiti veel 2000 surnukeha. Miyagi prefektuuris on kadunute arv teadmata. Samuti lülitus automaatselt välja 11 tuumaelektrijaama ja Tōkyō lähedal Ichihara linnas põles Cosmo naftatöötlemistehas.

Tsunami

Maavärin, mis toimus 24,4 km sügavusel Jaapani lähedal ookeanis koordinaatidel 38° 19′ N, 142° 22′ E, tingis Jaapanis ja veel üle 20 riigis väga range tsunamihoiatuse.
Jaapani põhjaosa rannikut tabas 3 meetri kõrgune tsunami, Iwate prefektuuri tabas 38 meetri kõrgune laine ja Sendai lennuväljal nähti 15 meetrist lainet, mis võttis kaasa autosid ja lükkas eest majad. Suurim kõrgus registreeriti Iwate prefektuuris Miyako linnas 40.5 meetrit. Sendais leiti tsunami järel kuni 300 surnukeha.
Tsunamihoiatus anti peaaegu kõikides Vaikse ookeani äärsetes riikides ja saartel – Taiwanis, Filipiinidel, Indoneesias, Hawaiil ja Venemaa Vaikse ookeani poolsel rannikul, samuti Paapua Uus-Guineas, Austraalias, Uus-Meremaal, Fidžil, Mehhikos, Guatemalas, El Salvadoris, Costa Ricas, Nicaraguas, Panamas, Hondurases, Tšiilis, Ecuadoris, Colombias ja Peruus. Venemaa Kuriilide rannikualadelt evakueeriti 11 000 inimest.

Minamisanriku

Kõige rohkem sai tsunami tõttu kannatada sadamalinn Minamisanriku, mis on praktiliselt maa pealt minema pühitud. Püsti on jäänud vaid kõige suuremad hooned. Ligi 10 000 linnaelanikku hukkus. 7500 inimest õnnestus 25-sse varjendisse evakueerida.

Tuumajaamad

Neli maavärina epitsentrile kõige lähemal asunud Jaapani tuumaelektrijaama (Fukushima I tuumaelektrijaam, Fukushima II tuumaelektrijaam (kerged kahjud tsunamist ning nutikus päästis sest pooled elektrisüsteemid lõi välja sealgi jaamas], Onagawa tuumaelektrijaam ja Tōkai tuumaelektrijaam) suleti.

Onagawa

Peale maavärinat puhkes Onagawa tuumajaama turbiinihoones tulekahju, mis hiljem kustutati.
13. märtsil kuulutati jaamas välja eriolukord, kuna jaama ümbruses tõusis radioaktiivse kiirguse tase üle lubatud normi.Pärines Fukushimast.